CELEX: C2007/140/56
Language: mt
Date: 2007-06-23 00:00:00
Title: Kawża T-126/07: Rikors ippreżentat fl- 20 ta' April 2007 — Allos Walter Lang vs L-UASI — Kokoriko (Coco Rico)

23.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 140/33
            
         Rikors ippreżentat fl-20 ta' April 2007 — Allos Walter Lang vs L-UASI — Kokoriko (Coco Rico)
   (Kawża T-126/07)
   (2007/C 140/56)
   Lingwa tar-rikors: Il-Ġermaniż
   Partijiet
   
      Rikorrenti: Allos Walter Lang GmbH (Mariendrebber, il-Ġermanja) (rappreżentant: avv. H. Heldt)
   
      Konvenut: L-Uffiċċju għall-Armonizzazzjoni fis-Suq Intern (trade marks u disinni)
   Parti oħra quddiem il-Bord ta' l-Appell: KOKORIKO, Ltda
   Talbiet tar-rikorrenti
   
               —
            
            
               tissospendi l-proċedura sakemm tingħata deċiżjoni definittiva dwar ir-rikors għal annullament pendenti quddiem l-Uffiċċju għall-Armonizzazzjoni fis-Suq Intern fil-proċeduri 2069 C u 2070 C.
            
         
               —
            
            
               tannulla d-deċiżjoni B 696684 tad-Diviżjoni ta' l-Oppożizzjoni tal-31 ta' Mejju 2006, kif ukoll id-deċiżjoni R 1047/2006-2 tat-Tieni Bord ta' l-Appell tas-16 ta' Frar 2007, u tibgħat lura l-kawża quddiem il-Bord ta' l-Appell sabiex dan jiddeċiedi mill-ġdid;
            
         
               —
            
            
               tikkundanna l-UASI jbati l-ispejjeż.
            
         Motivi u argumenti prinċipali
   
      Applikant għat-trade mark komunitarja: Allos Walter Lang GmbH
   
      Trade mark komunitarja kkonċernata: it-trade mark verbali “Coco Rico” għal prodotti fil-klassi 30 (talba għar-reġistrazzjoni Nru 2 949 899).
   
      Proprjetarju tat-trade mark jew tas-sinjal invokat in sostenn ta' l-oppożizzjoni: KOKORIKO, Ltda.
   
      Trade mark jew sinjal invokat in sostenn ta' l-oppożizzjoni: it-trade mark verbali “KOKORIKO” (trade mark Komunitarja Nru 101 366) għal prodotti u servizzi fil-klassijiet 29, 30 u 42 kif ukoll it-trade mark figurattiva “KOKORIKO” (trade mark Komunitarja Nru 101 626) għal prodotti u servizzi fil-klassijiet 29, 30 u 42.
   
      Deċiżjoni tad-diviżjoni ta' l-oppożizzjoni: jilqa' l-oppożizzjoni u jiċħad it-talba għar-reġistrazzjoni.
   
      Deċiżjoni tal-Bord ta' l-Appell: iċ-ċaħda tar-rikors
   
      Motivi invokati: Fid-deċiżjoni tiegħu, il-Bord ta' l-Appell ma kkunsidrax ir-rikors għall-annullament tat-trade marks opposti ppreżentat mir-rikorrenti. Skond ir-rikorrenti, fil-każ ta' l-annullament tat-trade marks opposti, ma jkunx hemm motiv għaċ-ċaħda ta' reġistrazzjoni tat-trade mark li hija tixtieq tirreġistra skond l-Artikolu 8(1)(b) tar-Regolament Nru 40/94 (1).
   
      (1)  Regolament tal-Kunsill (KE) Nru 40/94, ta' l-20 ta' Diċembru 1993, dwar it-trade mark Komunitarja (ĠU L 11, 1994, p. 1).